CELEX: 52022PC0063
Language: da
Date: 2022-02-24
Title: Forslag til RÅDETS AFGØRELSE om den holdning, der skal indtages på Den Europæiske Unions vegne, for så vidt angår den skriftlige procedure som deltagerne i arrangementet vedrørende offentligt støttede eksportkreditter og ændring af bilag IV skal træffe

EUROPA-
                            KOMMISSIONEN
                                                     Bruxelles, den 24.2.2022
                                                     COM(2022) 63 final
                                                     2022/0043 (NLE)
                                         Forslag til
                                 RÅDETS AFGØRELSE
   om den holdning, der skal indtages på Den Europæiske Unions vegne, for så vidt angår
   den skriftlige procedure som deltagerne i arrangementet vedrørende offentligt støttede
                     eksportkreditter og ændring af bilag IV skal træffe
DA                                                                                        DA
 ---pagebreak---                                                 BEGRUNDELSE
   1.         FORSLAGETS GENSTAND
   Dette forslag vedrører en afgørelse om fastlæggelse af den holdning, som Kommissionen skal
   indtage på Den Europæiske Unions vegne i forbindelse med en ændring af OECD-
   arrangementet vedrørende offentligt støttede eksportkreditter begrænset til bilag IV hertil,
   sektoraftalen om eksportkreditter til vedvarende energi, modvirkning af og tilpasning til
   klimaændringer og vandprojekter. Bilag IV benævnes også sektoraftale om klimaændringer
   eller CCSU.
   Den ændring, der drøftes af deltagerne i arrangementet, fokuserer mere specifikt på tillæg III
   til CCSU, som er tillægget, der definerer støtteberettigelseskriterierne for projekter
   vedrørende tilpasning til klimaændringer. Det følger af et forslag fra Den Europæiske Union,
   der har til formål at gøre disse kriterier mere effektive med hensyn til at identificere de
   relevante tilpasningsprojekter.
   Den Europæiske Union bør fortsat vise sine stærke ambitioner for klimaindsatsen og
   forberede sig på at tage stilling til en eventuel aftale, der kan indgås inden deltagernes næste
   møde i marts 2022.
   2.         BAGGRUND FOR FORSLAGET
   2.1.       Arrangementet vedrørende offentligt støttede eksportkreditter
   Arrangementet er en gentlemanaftale mellem Unionen, USA, Canada, Japan, Korea, Norge,
   Schweiz, Australien, New Zealand, Tyrkiet og Det Forenede Kongerige, som har til formål at
   fastlægge en ramme for en ordnet anvendelse af offentligt støttede eksportkreditter. I praksis
   vil det sige, at der skabes lige vilkår (hvorved konkurrencen er baseret på de eksporterede
   varers og tjenesteydelsers pris og kvalitet og ikke på de finansielle betingelser, der stilles),
   samtidig med at der ydes en indsats for at fjerne subsidier og handelsforvridninger i
   forbindelse med offentligt støttede eksportkreditter. Arrangementet, der trådte i kraft i april
   1978, er af ubegrænset varighed, og er, selv om OECD's sekretariat yder administrativ bistand
   hertil, ikke et OECD-dokument1.
   Arrangementet ajourføres regelmæssigt for at tage hensyn til udviklinger på finansmarkedet
   og inden for politikområder, der berører ydelsen af offentligt støttede eksportkreditter.
   Arrangementet er blevet gennemført ved Europa-Parlamentets og Rådets forordning (EU) nr.
   1233/20112 3og dermed gjort juridisk bindende i Unionen. Revisioner af vilkår og betingelser
   i arrangementet indarbejdes i EU-retten ved delegerede retsakter i henhold til artikel 2 i denne
   forordning.
   2.2.       Deltagerne i arrangementet vedrørende offentligt støttede eksportkreditter
   Europa-Kommissionen repræsenterer Unionen på møderne med arrangementets deltagere
   samt i deltagernes skriftlige beslutningsprocedurer. Beslutninger om ændringer af
   1
            Som defineret i OECD-overenskomstens artikel 5.
   2
            Europa-Parlamentets og Rådets forordning (EU) nr. 1233/2011 af 16. november 2011 om anvendelse af
            visse retningslinjer for offentligt støttede eksportkreditter og om ophævelse af Rådets afgørelse
            2001/76/EF og 2001/77/EF (EUT L 326 af 8.12.2011, s. 45).
   3
            Tidligere udgaver af OECD-arrangementet er allerede blevet gennemført i EU-retten ved afgørelser
            truffet af Rådet.
DA                                                        1                                                   DA
 ---pagebreak---    arrangementet træffes ved konsensus. Unionens holdning vedtages af Rådet og drøftes af
   medlemsstaterne i Rådets arbejdsgruppe om eksportkreditter4.
   2.3.       Den påtænkte retsakt, som skal vedtages af deltagerne i sektoraftalen
   En ajourføring af kriterierne for støtteberettigelse i tillæg III til CCSU drøftes på
   deltagerniveau på baggrund af et forslag fra Den Europæiske Union, der blev indgivet den 16.
   november 2021.
   Den Europæiske Union foreslog i sit forslag både at gøre afsnittet om tilpasning (tillæg III) til
   en permanent del af arrangementet i betragtning af relevansen af at fremme
   klimafinansieringen og at ajourføre kriterierne for støtteberettigelse for tilpasningsprojekter i
   tillæg III. Ajourføring vil flytte kriterierne for at identificere tilpasningsprojekter tættere på
   nogle af de standarder, der anvendes af udviklingsbankerne, da erfaringen viser, at de
   nuværende kriterier — som kræver tilpasning for at være et projekts hovedformål — ikke er
   egnede til eksportkredittransaktioner, som normalt også omfatter kommercielle aktiviteter for
   at skabe et cashflow. De foreslåede kriterier vil omfatte deltilpasningsprojekter, idet CCSU's
   betingelser i så fald kun gælder for et projekts tilpasningsandel.
   Forslaget om ajourføring af tillæg III blev drøftet og støttet den 1. december 2021 på
   deltagernes 151. møde. En deltager anmodede om, at der blev aftalt nye kriterier med en
   udløbsklausul, hvilket giver mulighed for en revurdering af kriteriernes hensigtsmæssighed
   rettidigt.
   På baggrund af støtten foreslog formanden, at Den Europæiske Union skulle revidere sit
   forslag under hensyntagen til de forslag til affattelse, som andre deltagere ville fremsende
   inden udgangen af 2021, med henblik på at indlede en skriftlig vedtagelses procedure i
   begyndelsen af 2022.
   Deltagernes påtænkte retsakt er at træffe afgørelse om ændring af støtteberettigelseskriterierne
   for tilpasningsprojekter i CCSU ved skriftlig procedure i begyndelsen af 2022.
   3.         DEN HOLDNING, DER SKAL INDTAGES PÅ UNIONENS VEGNE
   Den Europæiske Unions forslag, som deltagerne generelt støttede, blev først drøftet og
   vedtaget i Rådets arbejdsgruppe om eksportkreditter.
   Den holdning, der skal indtages på Unionens vegne, er knyttet som bilag til denne afgørelse
   og bygger på Den Europæiske Unions forslag og resultatet af drøftelserne den 1. december
   2021.
   Den foreslåede holdning består i at ajourføre kriterierne for tilpasningsprojekter i tillæg III til
   CCSU ved som inspirationskilde at anvende de fælles principper for sporing af
   klimatilpasningsfinansiering, som er udviklet af visse multilaterale udviklingsbanker. Da de
   nye kriterier også omfatter delvise tilpasningsprojekter, fører den foreslåede ajourføring af
   tillæg III til visse ændringer i visse artikler i CCSU for at afspejle dette.
   Da det positive momentum i OECD bør bevares, vil Den Europæiske Union hurtigst muligt
   søge at nå til enighed om at foretage denne relevante ajourføring af CCSU.
   4
            Rådets afgørelse om oprettelse af en arbejdsgruppe til koordinering af politikken med hensyn til
            kreditforsikringer, kreditgarantier og finansielle kreditter (EFT 66 af 27.10.1960, s. 1339).
DA                                                           2                                               DA
 ---pagebreak---    4.        RETSGRUNDLAG
   4.1.      Proceduremæssigt retsgrundlag
   4.1.1.    Principper
   I henhold til artikel 218, stk. 9, i traktaten om Den Europæiske Unions funktionsmåde (TEUF)
   vedtager Rådet afgørelser om "fastlæggelse af, hvilke holdninger der skal indtages på
   Unionens vegne i et organ nedsat ved en aftale, når dette organ skal vedtage retsakter, der har
   retsvirkninger, bortset fra retsakter, der supplerer eller ændrer den institutionelle ramme for
   aftalen".
   Begrebet "retsakter, der har retsvirkninger" omfatter retsakter, der har retsvirkninger i medfør
   af de folkeretlige regler, der gælder for det pågældende organ. Det omfatter også
   instrumenter, der ikke har bindende virkning i henhold til folkeretten, men som "vil kunne få
   afgørende indflydelse på indholdet af de regler, der vedtages af EU-lovgiver"5.
   4.1.2.    Princippernes anvendelse på det foreliggende tilfælde
   Den påtænkte retsakt vil kunne få afgørende indflydelse på indholdet af EU-lovgivningen,
   nærmere bestemt Europa-Parlamentets og Rådets forordning (EU) nr. 1233/2011 af 16.
   november 2011 om anvendelse af visse retningslinjer for offentligt støttede eksportkreditter
   og om ophævelse af Rådets afgørelse 2001/76/EF og 2001/77/EF. Det skyldes, at det i artikel
   2 i denne forordning hedder, at: "Kommissionen vedtager delegerede retsakter i
   overensstemmelse med artikel 3 vedrørende ændring af bilag II som følge af ændringer af
   retningslinjerne, hvorom deltagerne i arrangementet er nået til enighed". Dette omfatter
   ændringer af bilagene til arrangementet.
   Det proceduremæssige retsgrundlag for den foreslåede afgørelse er derfor artikel 218, stk. 9, i
   TEUF.
   4.2.      Materielt retsgrundlag
   4.2.1.    Principper
   Det materielle retsgrundlag for en afgørelse i henhold til artikel 218, stk. 9, i TEUF afhænger
   hovedsagelig af formålet med og indholdet af den påtænkte retsakt, hvortil der skal indtages
   en holdning på Unionens vegne. Hvis den påtænkte retsakt har et dobbelt formål eller består
   af to elementer, og det ene af disse formål eller elementer kan bestemmes som det primære,
   mens det andet kun er sekundært, skal den afgørelse, der vedtages i henhold til artikel 218,
   stk. 9, i TEUF, have et enkelt materielt retsgrundlag, nemlig det, der kræves af det primære
   eller fremherskende formål eller element.
   4.2.2.    Princippernes anvendelse på det foreliggende tilfælde
   Den påtænkte retsakts primære formål og indhold vedrører eksportkreditter, som hører under
   den fælles handelspolitik. Det materielle retsgrundlag for den foreslåede afgørelse er derfor
   artikel 207 i TEUF.
   4.3.      Konklusion
   Retsgrundlaget for den foreslåede afgørelse bør være artikel 207, stk. 4, første afsnit, i TEUF
   sammenholdt med artikel 218, stk. 9, i TEUF.
   5
            Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258,
            præmis 61 til 64.
DA                                                   3                                                 DA
 ---pagebreak---                                                                  2022/0043 (NLE)
                                                     Forslag til
                                           RÅDETS AFGØRELSE
     om den holdning, der skal indtages på Den Europæiske Unions vegne, for så vidt angår
     den skriftlige procedure som deltagerne i arrangementet vedrørende offentligt støttede
                          eksportkreditter og ændring af bilag IV skal træffe
   RÅDET FOR DEN EUROPÆISKE UNION,
   under henvisning til traktaten om Den Europæiske Unions funktionsmåde, særlig artikel 207
   sammenholdt med artikel 218, stk. 9,
   under henvisning til forslag fra Europa-Kommissionen,
   ud fra følgende betragtninger:
   (1)     Retningslinjerne i arrangementet vedrørende offentligt støttede eksportkreditter
           ("arrangementet") er blevet gennemført ved Europa-Parlamentets og Rådets
           forordning (EU) nr. 1233/20116 og dermed gjort juridisk bindende i Unionen.
   (2)     I overensstemmelse med artikel 9 i bilag IV til arrangementet foretager deltagerne en
           revision af dets tillæg III inden udgangen af 2020 med henblik på at vurdere de
           internationale initiativer vedrørende tilpasning, markedsvilkår og erfaringsgrundlaget
           fra notifikationsprocessen for at afgøre, om definitioner, projektkriterier, vilkår og
           betingelser bør videreføres og eller ændres.
   (3)     Deltagerne skal ved skriftlig procedure træffe afgørelse om en påtænkt afgørelse om
           ændring af tillæg III til bilag IV til arrangementet.
   (4)     Den påtænkte afgørelse bør være i overensstemmelse med Den Europæiske Unions
           internationale forpligtelser i henhold til Parisaftalen og Unionens klimapolitik.
   (5)     Den holdning, der skal indtages på Unionens vegne vedrørende skriftlig procedure
           blandt arrangementets deltagere, såvel som den påtænkte afgørelse, får bindende
           virkning for Unionen og vil kunne få afgørende indflydelse på EU-lovgivningen i
           medfør af artikel 2 i forordning (EU) nr. 1233/2011 —
   VEDTAGET DENNE AFGØRELSE:
                                                      Artikel 1
   Den holdning, der skal indtages på Unionens vegne til deltagernes vedtagelse ved skriftlig
   procedure af en afgørelse om ændring af bilag IV til arrangementet vedrørende offentligt
   støttede eksportkreditter, er fastlagt i bilaget.
   6
           Europa-Parlamentets og Rådets forordning (EU) nr. 1233/2011 af 16. november 2011 om anvendelse af
           visse retningslinjer for offentligt støttede eksportkreditter og om ophævelse af Rådets afgørelse
           2001/76/EF og 2001/77/EF (EUT L 326 af 8.12.2011, s. 45) ("forordning (EU) nr. 1233/2011").
DA                                                        4                                                  DA
 ---pagebreak---                                               Artikel 2
   Mindre ændringer af de foreslåede ændringer af bilag IV til arrangementet vedrørende
   offentligt støttede eksportkreditter, der er fastsat i bilaget, kan vedtages af Unionens
   repræsentanter uden yderligere afgørelse truffet af Rådet.
                                              Artikel 3
   Denne afgørelse er rettet til Kommissionen.
   Udfærdiget i Bruxelles, den […].
                                               På Rådets vegne
                                               Ursula VON DER LEYEN
DA                                                5                                         DA
 ---documentbreak---                             EUROPA-
                            KOMMISSIONEN
                                                    Bruxelles, den 24.2.2022
                                                    COM(2022) 63 final
                                                    ANNEX
                                           BILAG
                                              til
                                Forslag til Rådets Afgørelse
   om den holdning, der skal indtages på Den Europæiske Unions vegne, for så vidt angår
   den skriftlige procedure som deltagerne i arrangementet vedrørende offentligt støttede
                     eksportkreditter og ændring af bilag IV skal træffe
DA                                                                                        DA
 ---pagebreak---                                                   BILAG
                                               FORSLAG
   Den Europæiske Unions holdning er at støtte følgende ændringer af bilag IV til arrangementet
   vedrørende offentligt støttede eksportkreditter:
   Artikel 3 i bilag IV erstattes med:
            "3. ANVENDELSESOMRÅDE FOR PROJEKTER INDENFOR TILPASNING TIL
            KLIMAFORANDRINGER TILLÆG II I
                   a)    Denne sektoraftale fastsætter de finansielle vilkår og betingelser, der
                         gælder for offentligt støttede eksportkreditter i forbindelse med
                         kontrakter om projekter, der opfylder kriterierne i tillæg III til denne
                         sektoraftale.
                   b)    Sådanne kontrakter vedrører eksport af komplette projekter eller dele
                         deraf, omfattende alle dele, udstyr, materialer og tjenesteydelser
                         (herunder uddannelse af personale), der direkte er påkrævet til
                         gennemførelse og ibrugtagning af et bestemt projekt, forudsat:
                         1).    at betingelserne i tillæg III er opfyldt,
                         2).    at vilkårene og betingelserne kun udvides til at modvirke de
                                specifikke finansielle ulemper, et projekt måtte møde, og baseres
                                på de individuelle finansielle behov og specifikke markedsvilkår
                                for hvert enkelt projekt.
                   c)    Denne sektoraftale finder anvendelse på modernisering af eksisterende
                         projekter for at inddrage tilpasningsaspekter i tilfælde, hvor projektets
                         økonomiske levetid sandsynligvis vil blive forlænget med mindst den
                         løbetid, der skal tildeles. Hvis dette kriterium ikke opfyldes, gælder
                         arrangementets bestemmelser."
   Artikel 5 i bilag IV erstattes med:
                   "d)   For offentligt støttede eksportkreditter i forbindelse med kontrakter med
                         en adaptiv andel som defineret i tillæg III er den maksimale løbetid 15 år
                         for den del af projektet, der vedrører tilpasning til klimaændringer.
                         Arrangementets betingelser gælder for den resterende del af projektet."
   Artikel 9 i bilag IV erstattes med:
                   "d)   Deltagerne tager tillæg III til denne sektoraftale op til revision inden
                         udgangen af 2027 med henblik på at vurdere de internationale initiativer i
                         forbindelse med tilpasning, markedsbetingelser og erfaringsmateriale
                         udviklet ud fra underretningsprocessen for at fastslå, om definitioner,
                         projektkriterier, vilkår og betingelser bør fortsætte eller ændres.
                   e)    Efter den 31. december 2027 ophører de finansielle vilkår og betingelser
                         vedrørende tillæg III med at gælde, medmindre deltagerne indgår anden
                         aftale."
   Tillæg III i bilag IV erstattes med:
            "Tillæg III. STØTTEBERETTIGELSESKRITERIER FOR PROJEKTER INDEN
            FOR TILPASNING TIL KLIMAFORANDRINGER
DA                                                    1                                             DA
 ---pagebreak---       Den adaptive andel er de projektaktiviteter (projekter, projektkomponenter,
      elementer eller andele af projekter), der er klart forbundet til at mindske sårbarhed
      over for klimaændringer.
      Et projekts adaptive andel er berettiget til de finansielle vilkår og betingelser, der er
      fastsat i denne sektoraftale, hvis:
             a)     Det bidrager væsentligt til at mindske sårbarheden over for
                    klimaændringer, der er identificeret i projektområdet. Dette bør
                    udtrykkeligt angives og forklares som sådan i projektplanen og
                    støttedokumenterne som værende af afgørende betydning for
                    udformningen af projektet. Projektdokumentationen bør indeholde en
                    klar og direkte forbindelse mellem klimasårbarhedssituationen og de
                    specifikke projektaktiviteter.
             b)     Projektforslaget skal indeholde en udtrykkelig hensigtserklæring om at
                    afhjælpe klimasårbarhed. Dette skal understøttes af en analyse af,
                    hvordan projektets tilpasningsrelaterede aktiviteter direkte vil adressere
                    klimasårbarhed og/eller styrke lokalsamfunds, varers eller økosystemers
                    modstandsdygtighed over for klimaændringer.
             c)     For projekter, der vedrører kontrakter til en værdi af mindst 10 mio.
                    SDR1, foretages der en uafhængig tredjepartskontrol af projektet, enten
                    separat eller som en integreret del af projektdokumentationen.
                    Gennemgangen er offentligt tilgængelig, f.eks. på projektets websted
                    eller det relevante offentlige organs websted. Undersøgelsen skal
                    evaluere de specifikke og relevante risici og sårbarheder i forbindelse
                    med klimaforandringer, samt hvordan de foreslåede foranstaltninger i
                    projektet direkte vil afhjælpe dem."
   1
     Dette beløb vedrører hele projektets værdi, ikke begrænset til den adaptive andel.
DA                                                  2                                           DA